
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Κήρυξη εκτελεστής της 26/89 απόφασης του ΔΔΔΔ Αθηνών που 
αφορά τους όρους αμοιβής και εργασίας των οδηγών φορτηγών 
αυτ/των πάσης φύσεως, των αυτ/των των εκπαιδευτηρίων για 
τη μεταφορά μαθητών, των αυτ/των για τη μεταφορά προσ/κού 
των επιχ/σεων,και-εργασιών . 1 

Κήρυξη εκτελεστής της 25/89 απόφασης του ΔΔΔΔ Αθηνών που 
αφορά τους όρους αμοιβής και εργασίας των οδηγών που απα¬ 


σχολούνται με σχέση εργασίας ιδιωτικού δικαίου στο Δημόσιο, 
Ν1ΙΔΔ και ΟΤΑ όλης της χώρας.. . 2 

Αντικατάσταση αναπληρωματικού μέλους του κατά το άρθρο 99 
του Συντάγματος και του Νόμου 693/1977 Δικαστηρίου Αγω¬ 
γών Κακοδικίας.. 3 

Τροποποίηση της ΑΠ 879/7.2.89 απόφασης της Υπουργού Πολι¬ 
τισμού . 4 


Εγγραφές, μετεγγραφές και αποδεσμεύσεις ποδ/στών Β', Γ' Εθνι¬ 
κής Κατηγορίας και Ερασιτεχνών για την αγωνιστική περίοδο 
1989-1990 .. 

Παράταση προθεσμίας υποβολής σχεδίων Κανονισμού Προμηθειών 


Φορέων (Κ.Π.Φ.). 6 

Τροποποιήσεις ΓΚΠ - ΟΤΕ. . 7 

Αναπροσαρμογή μηνιαίων μισθωμάτων στεγασμένων και μη χώ¬ 
ρων των Κρατικών Αερ/νων της Χώρας εκμισθουμένων σε εται¬ 
ρείες καυσίμων. 8 

I ροποποίηση Οργανισμού Εσωτερικής Υπηρεσίας της κοινότητας 
Αγ. Πέτρου Ν. Αρκαδίας. 9 

Επέκταση - διεύρυνση των σκοπών του Συνδέσμου Ύδρευσης Κοινο¬ 
τήτων Βουτιάνων - Θεολόγου - Σελλασϊας Ν. Λακωνίας από 
υδρευτικούς σε υδροαρδευτικούς. 10 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην Ε/1762/6.3.89 απόφαση Νομάρχη 
Ξάνθης....'.Π 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 15378 (]) 

Κήρυξη εκτελεστής της 26/89 απόφασης του ΔΔΔΔ Αθηνών που 
αφορά τους όρους αμοιβής και εργασίας των οδηγών φορτηγών 
αυτ/των πάσης φύσεως, των αυτ/των των εκπαιδευτηρίων για τη 
μεταφορά μαθητών, των αυτ/των για τη μεταφορά προσ/κού των 
επιχ/σεων και εργασιών. 

Ο ΥΦΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 1 του άρθρου 20 του Ν. 3239/55, όπως 
αυτές τροποποιήθηκαν με τα Ν.Δ. 3755/57 και 1198/72. 

2. Την 98130/21.11.88 απόφαση Πρωθυπουργού και Υπουργού 
Εργασίας «Περί ανάθεσης αρμοδιοτήτων Υπουργού Εργασίας στον 
Υφυπουργό Εργασίας», αποφασίζουμε: 

Κηρύσσουμε εκτελεστή την αριθ. 26/89 απόφαση του ΔΔΔΔ Αθη¬ 
νών που εκδόθηκε για να επιλύσει τη συλλογική διαφορά εργασίας που 
δημιουργήθηκε ανάμεσα στους: 1) Σύνδεσμο Ελληνικών Βιομηχανιών, 
2) Πανελλήνια Ενωση Διπλ/χων Μηχανικών Εργοληπτών Δημ. Έρ¬ 
γων, 3) Γενική Συνομοσπονδία Επαγ/τιών Αυτοκινητιστών Ελλάδος, 
4) Σύνδεσμο ΑΕ και Ε1ΙΕ, 5) Σύνδεσμο Χερσαίων Εμπορευματικών 
Μεταφορών, 6) Γενική Συνομοσπονδία Επαγ/τιών και Βιοτεχνών Ελ¬ 
λάδος, 7) Πανελλήνια Συνομοσπονδία Ενώσεων Γεωργικών Συνεταιρι¬ 
σμών, 8) Σύνδεσμο Επαγ/τιών Ιδιοκτητών Φορτηγών Ανατρεπομένων 
αυτοκινήτων, 9) Σύνδεσμο Επαγ/τιών Φορτηγών αυτοκινήτων, 10) 
Πανελλήνιο Σύνδεσμο ανωνύμων Τεχνικών Εταιρειών, 11) Σύνδεσμο 
Ελλήνων Αλευροβιομηχάνων, 12) Σύνδεσμο Αλευροβιομηχάνων Ελ¬ 
λάδος, 13) Ανώτατη Συνομοσπονδία Ιδιοκτητών φορτηγών αυτοκινή¬ 
των ιδιωτικής χρήσεως και στην Ομοσπονδία Υπαλληλικού προσ/κού 
αυτοκινήτων Ελλάδος (ΟΥΓ1ΑΕ) καθώς και στις: Ομοσπονδία Προσω¬ 
πικού Μεταφορών Ελλάδος και Πανελλαόική Ομοσπονδία συνδικάτων 
εργατοϋπαλλήλων Μεταφορών που άσκησαν παρέμβαση και αφορά 
τους όρους αμοιβής και εργασίας των οδηγών φορτηγών αυτ/των π'ά- 
σης φύσεως, των αυτοκινήτων τών εκπαιδευτηρίων για τη μεταφορά 
μαθητών, των αυτ/των για τη μεταφορά προσωπικού των επιχ/σεων 
και . εργασιών και της οποίας το διατακτικό έχει ως εξής: 

1. Στις διατάξεις της απόφασης αυτής υπάγονται οι οδηγοί των φορ¬ 
τηγών αυτ/των πάσης φύσεως των αυτ/των των εκπαιδευτηρίων για 
τη μεταφορά μαθητών, των αυτ/των για τη μεταφορά προσ/κού των 
επιχ/σεων και εργασιών. 

2. Οι βασικοί μισθοί που προβλέπονται από την 40/85 απόφαση του 
ΔΔΔΔ Αθηνών αυξάνονται από την ισχύ της απόφασης αυτής κατά 
10.000 δρχ. 

Το ποσό αυτό αύξησης των βσικών μισθών αφαιρείται από το ποσό 
της συνολικής ΑΤΑ όπως αυτό έχει διαμορφωθεί την 31.12.88. 

3. Τα επιδόματα που προβλέπονται από προηγούμενες ρυθμίσεις του 
κλάδου υπολογίζονται επί του νέου βασικού μισθού με τον τρόπο που 
προβλέπεται στην 83/81 αποφ. του ΔΔΔΔ Αθηνών και θα αναπροσαρ- 
μοσθούν με τις ΑΤΑ που χορηγούνται από την ισχύ της απόφασης αυ- 

τής· “ ' 

4. Οι αποδοχές, που βάσει των προϊσχυουσών διατάξεων λαμβάνο- 
νταν υπόψη για του υπολογισμό των προσαυξήσεων λόγω ΑΤΑ, όπως 
αυτές διαμορφώνονται με του καθορισμό του νέου βασικού μισθού και 
τον υπολογισμό των επιδομάτων που υπολογίζονται σ’ αυτόν σύμφωνα 
με την 83/81 αποφ. προσαυξάνονται: 

α) με διορθωτικό ποσοστό ΑΤΑ 1,4% που καθορίστηκε με την 
Α735/Δ16/10.1.89 απόφαση Υπουργού Εθνικής Οικονομίας και 
β) με την ΑΤΑ του 1ου τετράμηνου 1989 που καθορίστηκε σε ποσο¬ 
στό 4% με την Α 734/Δ15/10.1.89 αποφ. Υπουργού Εθνικής Οικο¬ 
νομίας. 

5. Οι παραπάνω αποδοχές όπως διαμορφώνονται με τον υπολογισμό 
της ΑΤΑ (5,4) προσαυξάνονται: 

α) όπως διαμορφώνονται την 30.4.89 με την ΑΤΑ της 1.5.89 και 
β) της 1.9.89 και εφεξής σύμφωνα με τις αποφάσεις του Υπουργού 
Εθνικής Οικονομίας, με τις οποίες θα καθορίζεται το ποσοστό της ΑΤΑ 
για τα αντίστοιχα τετράμηνα. 

6. Για την χορήγηση της αναπροσαρμογής των αποδοχών λόγω 
ΑΤΑ, που προβλέπονται από την απόφαση αυτή, λαμβάνονται υπόψη τα 
κλιμάκια αποδοχών που καθορίζονται από την 2001854/110/0022/ 
10.1\89 απόφαση Υπουργού Εθνικής Οικονομίας. 

Στις παραπάνω αυξήσεις συμψηφίζονται οι χορηγηθείσες με την 
αριθ. 1821/Δ50/19.1.89 απόφαση Υπουργών Εθν. Οικονομίας, Οι¬ 
κονομικών και Εργασίας, που κυρώθηκε με τον Ν. 1836/89. 

7. Χορηγείται επίδομα γάμου σ’ όλους τους έγγαμους μισθωτούς 
ανεξαρτήτως φύλου, σε ποσοστό 10%, σύμφωνα και με τις διατάξεις 
του άρθρ. 20 του Ν. 1849/89 (ΦΕΚ 113/Α/89). 

Κατά τα λοιπά ισχύουν οι διατάξεις της παρ. 2 της 10/76 αποφ. 
ΔΔΔΔ Αθηνών. 

8. Για όλους τους εργαζόμενους που υπάγονται στην απόφαση αυτή 
καθορίζονται σαν αργίες η πρώτη του έτους και η Καθαρά Δευτέρα. 

9. Όσες διατάξεις της αριθμ. 38/88 αποφ. ΔΔΔΔ Αθηνών δεν έχουν 
τροποποιηθεί, εξακολουθούν να ισχύουν. 

10. Η ισχύς της απόφασης αυτής αρχίζει από 6 Φεβρουάριου 1989. 
Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 2 Αυγούστου 1989 

ο ΥΦΥΠΟΥΡΓΟΣ 

Π. ΜΩΡΑΛΗΣ 

-+- 

Αριθ. 15379 (2) 

Κήρυξη εκτελεστής της 25/89 απόφασης του ΔΔΔΔ Αθηνών που 
αφορά τους όρους αμοιβής και εργασίας των οδηγών που απασχο¬ 
λούνται με σχέση εργασίας ιδιωτικού δικαίου στο Δημόσιο, ΝΠΔΔ 
και ΟΤΑ όλης της χώρας. 

Ο ΥΦΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 1 του άρθρου 20 του Ν. 3239/55, όπως 
αυτές τροποποιήθηκαν με τα Ν.Δ. 3755/57 και 1198/72. 

2. Την 98130/21.11.88 απόφαση Πρωθυπουργού και Υπουργού 
Εργασίας «Περί ανάθεσης αρμοδιοτήτων Υπουργού Εργασίας στον 
Υφυπουργό Εργασίας», αποφασίζουμε: 

Κηρύσσουμε εκτελεστή την αριθ. 25/89 απόφαση του ΔΔΔΔ Αθη¬ 
νών που εκδόθηκε για να επιλύσει τη συλλογική διαφορά εργασίας που 
δημιουργήθηκε ανάμεσα στα Υπουργεία: 1) Οικονομικών, 2) Προε¬ 
δρίας της Κυβέρνησης, 3) Εθνικής Παιδείας και Θρησκευμάτων, 4) Γε- 
ωργίας, 5) Εργασίας, 6) Εθνικής Άμυνας, 7) Περιβάλλοντος, Χωροτα¬ 
ξίας και Δημοσίων Έργων, 8) Μεταφορών και Επικοινωνιών, 9) 
Υγείας, Πρόνοιας και Κοιν. Ασφαλίσεων, 10) Εσωτερικών, 11) Δημό¬ 
σιας Τάξης, 12) Εμπορικής Ναυτιλίας, 13) Πολιτισμού και Επιστη¬ 
μών, 14) Εμπορίου, 15) Βιομηχανίας, Ενέργειας και Τεχνολογίας και 
στην Ομοσπονδία Υπαληλικού Προσωπικού Αυτοκινήτων Ελλάδος κα¬ 
θώς και στους: Πανελλήνιο Σύλλογο Οδηγών Αυτοκινήτων Πυροσβε¬ 
στικών Ειδικών Οχημάτων, Υπηρεσίας Πολιτικής Αεροπορίας και στην 
Πανελλαδική Ομοσπονδία Συνδικάτων Εργατοϋπαλλήλων Μεταφορών 
που άσκησαν παρέμβαση, που αφορά τους όρους αμοιβής και εργασίας 
των οδηγών που απασχολούνται με σχέση εργασίας ιδ. δικαίου, στο Δη¬ 
μόσιο, ΝΠΔΔ και ΟΤΑ όλης χώρας, και της οποίας το διατακτικό έχει 
ως εξής: 

1. Στις διατάξεις της απόφασης αυτής υπάγονται οι οδηγοί αυτοκινή¬ 
των που ασχολούνται με σχέση εργασίας ιδιωτ. δικαίου στο Δημόσιο και 


ΝΠΔΔ και ΟΤΑ όλης της χώρας. 

2. Οι βασικοί μισθοί που προβλέπονται από την 39/85 απόφαση του 
ΔΔΔΔ Αθηνών αυξάνονται από την ισχύ της απόφασης αυτής κατά 
10.000 δρχ. 

Το ποσό αυτό αύξησης των βασικών μισθών αφαιρείται από το ποσό 
της συνολικής ΑΤΑ όπως αυτό έχει διαμορφωθεί την 31.12.88. 

3. Τα επιδόματα που προβλέπονται από προηγούμενες ρυθμίσεις του 
κλάδου υπολογίζονται επί του νέου βασικού μισθού με τον τρόπο που 
προβλέπεται στην 83/81 αποφ. του ΔΔΔΔ Αθηνών και θα αναπροσαρ- 
μοσθούν με τις ΑΤΑ που χορηγούνται από την ισχύ της απόφασης αυ¬ 
τής. 

4. Οι αποδοχές, που βάσει των προϊσχυουσών διατάξεων λαμβάνο- 
νταν υπόψη για τον υπολογισμό των προσαυξήσεων λόγω ΑΤΑ, όπως 
αυτές διαμορφώνονται με τον καθορισμό του νέου βασικού μισθού και 
τον υπολογισμό των επιδομάτων σ’ αυτό σύμφωνα με την 83/81 από¬ 
φαση ΔΔΔΔ Αθηνών προσαυξάνονται: 

α) Με διορθωτικό ποσοστό ΑΤΑ 1,4% που καθορίστηκε με την 
Α735/Δ16/10.1.89 απόφαση Υπουργού Εθνικής Οικονομίας και 

β) Με την ΑΤΑ του 1ου τετραμήνου 1989 που καθορίστηκε σε ποσο- 
στο 4% με την Α.734/Δ15/10.1.89 αποφ. Υπουργού Εθνικής Οικο¬ 
νομίας. 

5. Οι παραπάνω αποδοχές όπως διαμορφώνονται με τον υπολογισμό 
της ΑΤΑ (5,4) προσαυξάνονται: 

α) Όπως διαμορφώνονται την 30.4.89 με την ΑΤΑ της 1.5.89 και 

β) Της 1.9.89 και εφεξής σύμφωνα με τις αποφάσεις του Υπουργού 
Εθνικής Οικονομίας, με τις οποίες θα καθορίζεται το ποσοστό της ΑΤΑ 
για τα αντίστοιχα τετράμηνα. 

6. Για την χορήγηση της αναπροσαρμογής των αποδοχών λόγω 
ΑΤΑ, που προβλέπονται από την απόφαση αυτή, λαμβάνονται υπόψη τα 
κλιμάκια αποδοχών που καθορίζονται από την 2001854/110/0022/ 
10.1.89 απόφαση Υπουργού Εθνικής Οικονομίας. 

Στις παραπάνω αυξήσεις συμψηφίζονται οι χορηγηθείσες με την 
αριθ. 1821/Δ50/19.1.89 απόφαση Υπουργών Εθν. Οικονομίας, Οι¬ 
κονομικών και Εργασίας, που κυρώθηκε με τον Ν. 1836/89. 

7. Χορηγείται επίδομα γάμου σ’ όλους τους έγγαμους μισθωτούς 
ανεξαρτήτως φύλου, σε ποσοστό 10%, και σύμφωνα με τις διατάξεις 
του άρθρ. 20 του Ν. 1849/89 (ΦΕΚ 113/Α/89). 

Κατά τα λοιπά ισχύουν οι διατάξεις της παρ. 2 της 10/76 αποφ. 
ΔΔΔΔ Αθηνών. 

8. Όσες διατάξεις της αριθμ. 39/88 αποφ. ΔΔΔΔ Αθηνών δεν έχουν 
τροποποιηθεί, εξακολουθούν να ισχύουν. 

9. Η ισχύς της απόφασης αυτής αρχίζει από 6 Φεβρουάριου 1989. 

4 Η απόφαση αυτή να δημοσιευθεί στην Εφημερίδα της Κυβερνή- 


σεως. 

Αθήνα, 28 Ιουνίου 1989 



Ο ΥΦΥΠΟΥΡΓΟΣ 

Π. ΜΩΡΑΛΗΣ 



- ψ - 


Αριθ. 68955 


(3) 


Αντικατάσταση αναπληρωματικού μέλους του κατά το άρθρο 99 του 
Συντάγματος και του Νόμου 693/1977 Δικαστηρίου Αγωγών Κα¬ 
κοδικίας. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις άρθρου 2 παράγραφος 3 του Νόμου 693/1977 
(ΦΕΚ 262/Α') και 2) το πρακτικό της ολομέλειας του Συμβουλίου της 
Επικράτειας «περί κλήρωσης και αντικατάστασης αναπληρωματικού 
μέλους του Ειδικού Δικαστηρίου Αγωγών Κακοδικίας» με τον αριθμό 
41/1989, αποφασίζουμε: 

Ορίζουμε το Λάμπρο Κοτσίρη, καθηγητή των Νομικών μαθημάτων 
της Νομικής Σχολής του Πανεπιστημίου Θεσσαλονίκης, πρώτο ανα¬ 
πληρωματικό μέλος του Ειδικού Δικαστηρίου Αγωγών Κακοδικίας για 
το διάστημα μέχρι 31.12.1989, σε αντικατάσταση του Ιωάννη 
Στράγγα ο οποίος δεν φέρει πλέον την ιδιότητα του Καθηγητή Νομικής 
Σχολής. 

Η απόφαση αυτή να δημοαιευθά στην Εφημερίδα της Κυβερνήσεως. 

Αθήνα, 26 Ιουνίου 1989 

Ο ΥΠΟΥΡΓΟΣ 

ΚΩΝ/ΝΟΣ ΣΤΑΜΑΤΗΣ 
- ψ - 

Αριθ. 5369 (4) 

Τροποποίηση της ΑΠ 879/7.2.89 απόφασης της Υπουργού Πολιτι¬ 
σμού. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

α. Το άρθρο 27 του Ν. 1558/85 «Κυβέρνηση και Κυβερνητικά Όρ¬ 
γανα». 

β. Το Π.Δ. 274/89 ΦΕΚ 130/τ.Α/22.5.89 «Οργανισμός Κεντρι¬ 
κών Υπηρεσιών». 

γ. Τα άρθρα 14, 17 και 30 του Ν. 1586/86. 
δ. Το άρθρο 23 του Ν. 1735/87. 

ε. Τις διατάξεις τις σχετικές με τα Υπηρεσιακά και Πειθαρχικά Συμ¬ 
βούλια Δημοσίων Υπηρεσιών του ΠΔ 611/77 όπως αυτές ίσχυαν πριν 
από την ισχύ του Ν. 1232/82 (ΦΕΚ 22). 

στ. Την με ΑΠ ΔΙΔΑΔ/Φ.80/89/785/ΦΕΚ 21/τ.Β/17.1,89 
απόφαση του Υπουργού Προεδρίας της Κυβ/σης σχετικά με τη ρύθμιση 
θεμάτων υπηρεσιακών συμβουλίων. 

ζ. Την με ΑΠ 879/7.2.89 απόφαση Υπουργού Πολιτισμού ΦΕΚ 
110/Β/17.2.89. 

η. Την έκδοση του νέου οργανισμού της ΓΓΝΓ, (β) σχετικό με την 
οποία δεν επηρεάζεται η σύσταση του Υπηρεσιακού Συμβουλίου λόγω 
αριθμού Δ/νσεων, αποφασίζεται: 

Τροποποιείται η (ζ) σχετική απόφαση Υπουργού Πολιτισμού που 
αφορά τη σύσταση Υπηρεσιακού Συμβουλίου στη ΓΓΝΓ ως προς την 
παρ. 1β η οποία αντικαθίσταται ως εξής. 

β. Το Π.Δ. 274/89/ΦΕΚ 130/ΤΑ/22.5.89 «Για την οργάνωση 
των Υπηρεσιών της ΓΓΝΓ». 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 28 Ιουνίου 1989 

Η ΥΠΟΥΡΓΟΣ 

Α. - Μ. (ΜΕΛΙΝΑ) ΜΕΡΚΟΥΡΗ 

-φ- 

Αριθ. 16728 (5) 

Εγγραφές, μετεγγραφές και αποδεσμεύσεις ποδ/στών Β', Γ Εθνικής 
Κατηγορίας και Ερασιτεχνών για την αγωνιστική περίοδο 1989- 
1990. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α. Του Α.Ν. 397/68 «περί επανασυστάσεως της Γ.Γ.Α. και των αρ¬ 
μοδιοτήτων αυτής». 

β. Του Β.Δ. 729/70 «Περί αμειβομένων ποδοσφαιριστών», 
γ. Του Ν. 75/75 «περί οργανώαεως του εξωσχολικού Αθλητισμού 
κ.λπ.» όπως ισχύει. 

δ. Του Ν. 879/79 «περί Ποδοσφαιρικών Ανωνύμων Εταιρειών» και 
σε εκτέλεση του Π.Δ/των και Υπουργικών Αποφάσεων που έχουν εκδο- 
θεί και ισχύουν. 

ε. Του Ν. 1558/85 «Κυβέρνηση και Κυβερνητικά Όργανα», 

2. Την απόφαση 14810/10.5.89 της Υπουργού Πολιτισμού Μελί¬ 
νας Μερκούρη «Εκχώρηση αρμοδιοτήτων στο Γ ενικό Γ ραμματέα Αθλη¬ 
τισμού», αποφασίζουμε: 

Οι εγγραφές, μετεγγραφές και αποδεσμεύσεις ημεδαπών και ομογε¬ 
νών αμειβόμενων και ερασιτεχνών ποδοσφαιριστών Β’, Γ' Εθνικών Κα- 
πκτηγοριών και Ερασιτεχνικών, διενεργούνται ως εξής: 

Άρθρο 1 

Κατηγορίες Ποδοσφαιριστών 

1. Κάθε ΠΑΕ Β' ή Γ' Εθνικής Κατηγορίας διατηρεί στη δύναμή της 
αμειβόμενους ποδ/τές ήτοι: τους επαγγελματίες και ημιεπαγγελματίες 
που είχε κατά τον χρόνο του υτίοβιβασιμού της (από την Α' στην Β’ 


Εθνική Κατηγορία) καθώς και όσους θα αποκτήσει αγωνιζόμενη στις 
παραπάνω κατηγορίες. 

2. Κάθε σωματείο Β' ή Γ' Εθνικής Κατηγορίας διατηρεί στη δύναμή 

του: , ' 

α. Αμειβόμενους Ποδοσφαιριστές 
, β. Ερασιτέχνες ποδοσφαιριστές 

3. Κάθε ερασιτεχνικό σωματείο διατηρεί στη δύναμή του ερασιτέχνες 
ποδοσφαιριστές. 

Άρθρο 2 

Αριθμός ποδοσφαιριστών ΠΑΕ και Σωματείων 
Β’, Γ’ Εθνικής και Ερασιτεχνικών Σωματείων 

1. Κάθε ΠΑΕ Β' ή Γ' Εθνικής Κατηγορίας δεν επιτρέπεται να διατη¬ 
ρεί στη δύναμή της περισσότερους από είκοσι πέντε (25) αμειβόμενους 
ποδοσφαιριστές. 

Κατ’ εξαίρεση, στον αριθμό των παραπάνω ποδ/στών συμπεριλαμ- 
βάνονται και οι τυχόν αλλοδαποί ποδ/τές που τα συμβόλαιά τους λή¬ 
γουν μετά το τέλος της άγων, περιόδου που υποβιβάστηκαν από την Α' 
στη Β' Εθνική Κατηγορία, εξακολουθούν δε να αγωνίζονται μέχρι τη 
λήξη των συμβολαίων τους. 

2. Κάθε σωματείο Β' ή Γ' Εθνικής Κατηγορίας δεν επιτρέπεται να 
διατηρεί στη δύναμή του περισσότερους από είκοσι δύο (22) αμειβόμε¬ 
νους ποδ/τές. 

Επιτρέπεται να χρησιμοποιεί ακόμα μέχρι τρεις (3), συνολικά, ερασι¬ 
τέχνες ποδοσφαιριστές που ανήκουν στη δύναμή του, κατά τη διάρκεια 
της ποδοσφαιρικής περιόδου, των οποίων η χρησιμοποίηση επιτρέπεται 
μετά παρέλευση πέντε (5) πλήρων ημερών, αφ’ ότου τα σωματεία δη¬ 
λώσουν στην ΕΠΟ με έγγραφό τους τη βούλησή τους αυτή. 

Ποδοσφαιριστές της κατηγορίας αυτής οι οποίοι χρησιμοποιήθηκαν 
σε αγώνες των ομάδων του'ς στις δύο προηγούμενες αγωνιστικές περιό¬ 
δους και δεν καταστούν αμειβόμενοι μέχρι 5.7.89, μένουν υποχρεωτικά 
ελεύθεροι δυνάμενοι να έγγραφούν με οποιαδήποτε ιδιότητα σε οποιοδή- 
ποτε σωματείο ή ΠΑΕ. 

3. Κάθε ερασιτεχνικό σωματείο, καθώς επίσης και τα σωματεία Β', 
Γ' Εθνικής Κατηγορίας για τα ερασιτεχνικά τους τμήματα, δεν επιτρέ¬ 
πεται να διατηρούν περισσότερους από εκατόν είκοσι (120) ποδοσφαιρι¬ 
στές, ανεξάρτητα από την ηλικία τους. 

4. Κάθε ΠΑΕ ή Σωματείο Β’, Π Εθνικής Κατηγορίας δεν έχει, σε 

οποιαδήποτε περίπτωση, το δικαίωμα να διατηρεί στη δύναμή του πε¬ 
ρισσότερους από δύο (2) αμειβόμενους ομογενείς ποδ/τές από την Κύ- 
πκπρο και την Τουρκία. : 

Άρθρο 3 

Προθεσμίες εγγραφών 

1. Η αρχική εγγραφή ποδ/τή, διενεργείται κατά το χρονικό διά¬ 
στημα από 11.9-15.5. 

2. Η εγγραφή ποδ/τών, που κατέστησαν ελεύθεροι με οποιοδήποτε 
τρόπο, (επαγγελματιών, ημιεπαγγελματιών, αμειβομένων) σε ΠΑΕ ή 
Σωματείο Β', Γ' Εθν. Κατηγορίας διενεργείται από 8-23/7 και από 1- 
15/12 κάθε έτους, των δε ελεύθερων ερασιτεχνών από 11.9-31.12 

3. Η εγγραφή ποδοσφαιριστών, που κατέστησαν ελεύθεροι με οποιο- 
δήποτε τρόπο, σε ερασιτεχνικά σωματεία, διενεργείται από 11.9- 

31.12. 

4. Οι ελεύθεροι επαγγελματίες, ημιεπαγγελματίες και αμειβόμενοι 
ποδοσφαιριστές απαγορεύεται να εγγράφονται σε ερασιτεχνικά σωμα¬ 
τεία που ίδρυσαν ΓΙΑΕ ή στο Ερασιτεχνικό τμήμα των σωματείων Β', Γ' 
Εθνικής Κατηγορίας. 

Άρθρο 4 

Προθεσμίες Μετεγγραφών 

1. Οι μετεγγραφές ποδοσφαιριστών από ή σε σωματεία και ΠΑΕ Β', 
Γ’ Εθνικών Κατηγοριών, διενεργούνται στα χρονικά διαστήματα από 
8.7-23.7 και από 1.12-15.12 

2. Οι μετεγγγραφές ερασιτεχνών ποδοσφαιριστών από ή σε Ερασιτε¬ 
χνικά σωματεία και σε σωματεία ή ΠΑΕ Β', Γ' Εθνικής διενεργούνται 
από 8.7-23.7. 

3. Οι διατάξεις των άρθρων 3 και 4 της παρούσης εφαρμόζονται ανά¬ 
λογα για τους ομογενείς από την Κύπρο και Τουρκία καθώς και τους 
Έλληνες του εξωτερικού. 

4. Για την απόκτηση ποδοσφαιριστών Β’, Γ' Εθνικής Κατηγορίας και 
ερασιτεχνικών κατηγοριών από ΠΑΕ ή Σωματεία Α' Εθνικής Κατηγο- 
πκρίας, εφαρμόζονται οι διατάξεις του Π.Δ. 551/79, όπως ισχύει. 

Άρθρο 5 

Αριθμός μετεγγραφόμενων Ποδοσφαιριστών σε ΠΑΕ και Σωματεία Β', 
Γ' Εθνικών κατηγοριών και σε Ερασιτεχνικά σωματεία 

1. Κάθε ΠΑΕ ή Σωματείο Β’, Γ' Εθν. Κατηγορίας έχει δικαίωμα να 
αποκτήσει από μετεγγραφή ή με εγγραφή ελεύθερων ποδοσφαιριστών 
και στις δύο μεταγραφικές περιόδους συνολικά μέχρι δέκα (10) ποδο¬ 
σφαιριστές, επαγγελματϊες ή ημιεπαγγελματίες ή αμειβόμενους ή ομο¬ 
γενείς από την Κύπρο και την Τουρκία, με την επιφύλαξη της παρ. 4 του 
άρθρου 2 της παρούαης. 

2. Κάθε ΠΑΕ Β' ή Γ' Εθν. Κατηγορίας έχει το δικαίωμα να αποκτή¬ 
σει (με εγγραφή ή μετεγγραφή) ερασιτέχνες ποδ/τές με την προϋπόθεση 
ότι θα τους καταστήσει υποχρεωτικά αμειβόμενους. 

3. Κάθε σωματείο Β’ ή Γ' Εθνικής Κατηγορίας έχει το δικαίωμα να 
αποκτήσει ερασιτέχνες ποδ/τές, ημεδαπούς ή ομογενείς από την Κύπρο 
και την Τουρκία, με την επιφύλαξη της παρ. 4 του άρθρου 2 της παρού- 
σης. 

4. Κάθε ερασιτεχνικό Σωματείο έχει το δικαίωμα να αποκτήσει με 
μετεγγραφή απεριόριστο αριθμό ερασιτεχνών ποδ/τών, ημεδαπών, 
ομογενών από την Κύπρο και την Τουρκία και Ελλήνων του εξωτερι¬ 
κού, με την επιφύλαξη της διάταξης της παρ. 3 του άρθρου 2 της παρού¬ 
αης. 

Δεν επιτρέπεται η απόκτηση ποδ/τών αυτής της κατηγορίας (ελεύθε¬ 
ρων αμειβόμενων) για τα ερασιτεχνικά τμήματα των σωματείων Β' ή Γ' 
Εθνικής Κατηγορίας. 

Άρθρο 6 

Οικονομικοί όροι Μετεγγραφών 

1. Σε περίπτωση μετεγγραφής ποδ/τή σε ΠΑΕ ή Σωματείο Β’, Γ' 
Εθνικής Κατηγορίας από ΠΑΕ ή Σωμ. Α', Β' Γ' Εθνικών κατηγοριών, 
το ανώτερο επιτρεπόμενο όριο του ποσού μετεγγραφής, συμπεριλαμβα¬ 
νομένου και του δώρου του ποδοσφαιριστή, δεν επιτρέπεται να υπερβαί¬ 
νει το ποσό των τριών εκατομμυρίων (3.000.000) δραχμών. 

Τα ανωτέρω ισχύουν και προκειμένου για μετεγγραφή ποδ/τή ομο¬ 
γενή από την Κύπρο και την Τουρκία καθώς και για Έλληνα του εξωτε¬ 
ρικού. 

2. Προκειμένου για την μετεγγραφή ερασιτέχνη ποδοσφαιριστή, ο 
οποίος καθίσταται υποχρεωτικά αμειβόμενος, οι ΠΑΕ ή Σωμ. Β', Γ' 
Εθνικής κατηγορίας επιτρέπεται να καταβληθεί τόσο στο σωματείο από 
το οποίο μετακινείται, όσο και στον ποδ/τή ποσό μέχρι του ύψους των 
αποδοχών ενός (1) έτους του μετεγγραφόμενου, που υπολογίζεται σύμ- 
πκφωνα με τις αναγραφόμενες στο συμβόλαιο μηνιαίες αποδοχές, 

Άρθρο 7 

I Λνανέωση - Λύση Σύμβασης 

1. Η ανανέωση της σύμβασης (συμβολαίου) μεταξύ σωματείου και 
ποδοσφαιριστή, θα γίνεται σύμφωνα με όσα ορίζονται από τις διατάξεις 
του ΕΚΑΠ. 

2. Επιτρέπεται η λύση της σύμβασης «κοινή συναινέσει» των συμβαλ¬ 
λόμενων. 

3. Σε περίπτωση υποβιβασμού, για οποιοδήποτε λόγο, ΠΑΕ ή σω¬ 

ματείου Β' ή Γ' Εθνικής κατηγορίας, εφαρμόζεται η διάταξη της παρα¬ 
γράφου 5 του άρθρου 1 του Β.Δ. 729/1970 «περί αμειβομένων ποδο¬ 
σφαιριστών», εκτός από την περίπτωση υποβιβασμού της ομάδας που 
οφείλεται σε ποινή λόγω δωροδοκίας στην οποία, με τελεσίδικη άπό- 
πκφαση, προκύπτει συμμετοχή των διοικούντων την ομάδα στην αξιό¬ 
ποινη πράξη. , 

Άρθρο 8 

Δικαιολογητικά εγγραφών - μετεγγραφών 

1. Για την αρχική εγγραφή ποδοσφαιριστή στη δύναμη αμιγώς ερα¬ 
σιτεχνικού σωματείου ή στο ερασιτεχνικό τμήμα σωματείου Β' ή Γ' 
Εθνικής κατηγορίας ή σε σωματείο που ίδρυσε ΠΑΕ ή που βρίσκεται 
στο στάδιο ιδρύσεως ΠΑΕ ή στο Ερασιτεχνικό τμήμα σωματείου που 
αγωνίζεται στο Πρωτάθλημα Α' Εθνικής Κατηγορίας απαιτείται - δια¬ 


φορετικά θεωρείται απαράδεκτη η εγγραφή και απορρίπτεται - να υπο¬ 
βληθούν στην ΕΠΟ, με συστημένη επιστολή, τα παρακάτω δικαιολογη- 
τικά εφ’ όσον έχει συμπληρώσει το δωδέκατο (12ο) έτος της ηλικίας 
του. 

α) Αίτηση δελτίου, πίνακα αίτησης δελτίου σε δύο (2) αντίγραφα και 
δελτίο αθλητικής ιδιότητας που χορηγούνται από την ΕΠΟ. 

β) Φωτοτυπία των δύο (2) όψεων της αστυνομικής ταυτότητας του 
ποδοσφαιριστή, κι αν δεν υπάρχει ταυτότητα, της βεβαίωσης κατάθεσης 
δικαιολογητικών για την έκδοσή της ή διαφορετικά - πιστοποιητικού 
γεννήσεώς του με πρόσφατη φωτογραφία, θεωρημένου από την οικεία 
Αστυνομική, Δημοτική ή και Κοινοτική Αρχή. 

2. Το σωματείο που αποκτά ποδ/τή αυτής της κατηγορίας πρέπει, 
μαζί με την υποβολή των υπόλοιπων δικαιολογητικών που απαιτούνται 
για την απόκτησή τους, να υποβάλλει και το δικαιολογητικό που προ- 
βλέπεται από την προηγούμενη παράγραφο αυτού του άρθρου. 

3. Για τους πρωτοεγγραφόμενους ποδ/τές που δεν έχουν συμπληρώ¬ 
σει το δέκατο όγδοο (18ο) έτος της ηλικίας τους κατά το χρόνο που υπο¬ 
βάλλεται το ανωτέρω δελτίο, απαιτείται σύμφωνη γνώμη των ασκού- 
ντων την γονική τους μέριμνα. 

4. Προκειμένου για τους ομογενείς ποδοσφαιριστές από την Τουρκία 
απαιτείται για την αρχική τους εγγραφή - εκτός από τα υπόλοιπα δι- 
καιολογητίκά - και η υποβολή βεβαίωσης της οικείας Αστυνομικής Αρ¬ 
χής από την οποία να προκύπτει η, επί δύο (2) τουλάχιστον χρόνια, 
εγκατάστασή τους στην Ελλάδα, καθώς και υπευθύνου δηλώσεως του 
Ν. 1599/86 η οποία να υπογράφεται από τον ποδ/τή, τον Πρόεδρο και 
το Γενικό Γραμματέα του Σωματείου που τον αποκτά και με την οποία 
να βεβαιώνεται ότι ο ποδοσφαιριστής αυτός δεν είναι γραμμένος στη δύ¬ 
ναμη σωματείου του εξωτερικού. 

5. Οι αιτήσεις για την μετεγγραφή των ποδοσφαιριστών υποβάλλο¬ 
νται υποχρεωτικά στην ΕΠΟ, με συστημένη επιστολή και σε ειδικό 
έντυπό της. 

Η υποβολή τους με οποιοδήποτε άλλο τρόπο τις καθιστά απαράδε- 
κτες. 

6. Η εγγραφή ή μετεγγραφή ομογενών από Κύπρο και Τουρκία ή 
Ελλήνων ποδ/τών που αποκτούνται από το εξωτερικό, διενεργείται με 
συστημένη επιστολή και απαιτείται να υποβληθούν τα εξής δικαιολογη- 
τικά: 

α. Αίτηση δελτίου 

β. Σύμβαση (συμβόλαιο), προκειμένου περί αμειβόμενων 

γ. Πιστοποιητικό της ξένης Ομοσπονδίας που ζητείται υποχρεωτικά 
μέσω της ΕΠΟ σχετικά με την ελεύθερη μετεγγραφή τους. Τυχόν τηλε¬ 
γραφική ή κατ’ άλλο τρόπο γνωστοποίηση της συγκατάθεσης της ξένης 
ομοσπονδίας δεν λαμβάνεται υπόψη. 

Εφόσον το πιστοποιητικό που προαναφέρθηκε ληφθεί στην ΕΠΟ μέ¬ 
χρι και την 28/2, ο ποδοσφαιριστής έχει το δικαίωμα να συμμετέχει 
στους αγώνες του σωματείου κατά τη διάρκεια της εν λόγω περιόδου, 
διαφορετικά (αν το πιστοποιητικό ληφθεί στη ΕΠΟ μετά την 28/2) ο 
ποδοσφαιριστής κατακυρώνεται υπέρ του σωματείου που το αποκτά, 
αλλά δικαιούται ν’ αγωνίζεται στους αγώνες Πρωταθλημάτων και Κυ¬ 
πέλλου Ελλάδος του Σωματείου του από την επόμενη αγωνιστική πε¬ 
ρίοδο. 

7. Για όλες τις περιπτώσεις των μετεγγραφών καθώς και των εγγρα¬ 
φών ελεύθερων ποδοσφαιριστών σε Τμήματα Αμειβόμενων Ποδοσφαι¬ 
ριστών, εκτός των υπόλοιπων δικαιολογητικών που χρειάζονται, είναι 
απαραίτητη η υποβολή - μαζί με αυτά - και υπεύθυνης δήλωσης του 
Ν.Δ. 105/1969, από την οποία να προκύπτει το χρηματικό ποσό που 
δαπανήθηκε για αυτές, καθώς και καταχώρηση αυτού του ποσού στο οι¬ 
κείο βιβλίο των σωματείων. 

Η παραπάνω δήλωση, που υποβάλλεται από το σωματείο που απο¬ 
κτά τον ποδοσφαιριστή, πρέπει να υπογράφεται από τους Πρόεδρο, Γε¬ 
νικό Γραμματέα και Ταμία και των δύο (2) Σωματείων (αυτού που τον 
χορηγεί και αυτού που τον αποκτά) καθώς και από τον ποδοσφαιριστή. 

Η παράλειψη της υποβολής της δήλωσης, έχει σαν συνέπεια την 
απόρριψη της αίτησης εγγραφής ή μετεγγραφής. 

8. Η απόδειξη της ιδιότητας τού ομογενή ποδ/τή γίνεται με την υπο¬ 

βολή - μαζί με τα υπόλοιπα δικαιολογητικά - Πιστοποιητικού της αρμό¬ 
διας Ελληνικής Αρχής ή των κατά τόπους Προξενικών Αρχών της Ελ¬ 
λάδος. ’ 

Η σχετική αίτηση θεωρείται απαράδεκτη, στην περίπτωση που δεν 
υποβληθεί το παραπάνω πιστοποιητικό. 

9. Για την μετακίνηση Ελλήνων ποδοσφαιριστών στο/Εξωτερικό 
προκειμένου να αυμμετάσχουν σε αγώνες «Ελληνικών» Σωματείων 

(σωματείων ομογενών) απαιτείται πάντοτε η χορήγηση κανονικής με¬ 
τεγγραφής από τα σωματεία στα οποία ανήκουν, εφ’ όσον η ξένη Ομο¬ 
σπονδία στην οποία υπάγεται το σωματείο που μετακινούνται είναι μέ¬ 
λος της ΡΊΓΑ. 

Εφ’ όσου ο ποδοσφαιριστής επανέλθει στην Ελλάδα, μόνο στο σωμα- 
τεί της ημεδαπής από το οποίο μετακινήθηκε μπορεί να μετεγγραφεί. 

Η μετεγγραφή αυτής της περίπτωσης, δεν υπολογίζεται στον αριθμό 
των ποδοσφαιριστών που δικαιούται το σωματείο να αποκτήσει, σύμ¬ 
φωνα με τις διατάξεις αυτής της αποφάσεως. 

Στην περίπτωση, όμως, που η παραπάνω Ομοσπονδία δεν ανήκει 
στην ΡΙΓΑ, η μετακίνηση επιτρέπεται πάντοτε με την απαραίτητη συ¬ 
γκατάθεση του ημεδαπού σωματείου που χορηγείται με απλή έγγραφη 
συναίνεσή του καθώς και της ΕΠΟ, εφ’ όσον αρκεί αυτή για το σωμα¬ 
τείο στο οποίο μετακινείται ο ποδοσφαιριστής και για την τυχόν υπάρ- 
χουσα Ομοσπονδία του. 

Στην τελευταία αυτή περίπτωση, ο μετακινούμενος ποδοσφαιριστής 
οποτεδήποτε επιστρέφει στην Ελλάδα - ανήκει υποχρεωτικά στη δύναμη 
του Σωματείου της ημεδαπής, από το οποίο μετακινήθηκε. 

Άρθρο 9 

Υποβολή πινάκων Ερασιτεχνών Ποδοσφαιριστών 

Από 24.7 μέχρι 2.8.1989 υποβάλλονται στην ΕΠΟ από τα Ερασιτε¬ 
χνικά Σωματεία καταστάσεις εις τριπλούν που περιέχουν τους ποδ/τές 
που δεν επιθυμούν τα σωματεία να κρατήσουν στη δύναμή τους, καθώς 
και τους ποδ/στές που χορηγείται ελεύθερη μετεγγραφή, οι οποίοι καθί¬ 
στανται ελεύθεροι έστω και αν δεν χρησιμοποιήσουν την μετεγγραφή 
αυτή. Για κάθε ποδ/στή είναι απαραίτητο να αναγράφονται το ονοματε¬ 
πώνυμο, όνομα πατρός και μητρός και ο αριθμός δελτίου ΕΠΟ. Οι κα¬ 
ταστάσεις αυτές υποβάλλονται στην ΕΠΟ με συστημένη επιστολή. 

Το ένα από τα αντίγραφα, μετά την εμπρόθεσμη πρωτοκόλλησή του 
στην ΕΠΟ, θα επιστρέφεται απ’ αυτή στην οικεία Ένωση του Σωμα¬ 
τείου, το δε άλλο θα αποστέλλεται στο Σωματείο. Μετά την υποβολή 
του πίνακα στην ΕΠΟ, απαγορεύεται οποιαδήποτε διαφοροποίηση του 
(προσθήκες, διαγραφές κ.λπ.). 

Ο Προέδρος και ο Γενικός Γραμματέας του Σωματείου είναι υπεύθυ¬ 
νοι για την σύνταξη του πίνακα αναφορικά με την ακρίβεια όσων δια¬ 
λαμβάνονται σε αυτόν. Ο πίνακας αυτός υπογράφεται υποχρεωτικά από 
τον Πρόεδρο και τον Γενικό Γραμματέα του Σωματείου και φέρει την 
σφραγίδα του σωματείου. 

Άρθρο 10 

Ταχυδρόμηση αιτήσεων εγγραφών - μετεγγραφών 

1. Αιτήσεις εγγραφής - μετεγγραφής υποβάλλονται μόνο με συστη¬ 
μένη επιστολή. Οποιοσδήποτε άλλος τρόπος αποστολής ή κατάθεσης εί¬ 
ναι απαράδεκτος. 

2. Ως χρονολογία υποβολής αίτησης μετεγγραφής ή εγγραφής θεω¬ 
ρείται η ημερομηνία και ώρα κατάθεσης της συστημένης επιστολής στο 
Ταχυδρομείο της έδρας του σωματείου το οποίο την στέλνει ή της έδρας 
του σωματείου που την χορηγεί. 

3. Στην περίπτωση αποστολής εγγράφων από Ταχυδρομείο τής ίδιας 
πόλης θα λαμβάνεται υπ’ όψη ο αύξων αριθμός κατάθεσης αυτού του 
Ταχυδρομείου, ενώ στην περίπτωση αποστολής από Ταχυδρομεία δια¬ 
φόρων τόπων η ημερομηνία κατάθεσης των εγγράφων στα Ταχυδρο¬ 
μεία. 

Τέλος, σε περίπτωση ταχυδρόμησης την ίδια ημέρα εγγράφων προς 
την ΕΠΟ από διαφορετικά Ταχυδρομεία της ίδιας πόλης η προτεραιό¬ 
τητα καθορίζεται από τον αύξοντα αριθμό πρωτοκόλλησης στο ειδικό 
πρωτόκολλο της Ε.Π.Ο. 

Άρθρο 11 
Γενικές διατάξεις 

1. Ποδοσφαιριστής, ανεξάρτητα από την προέλευσή του ή την ιδιό¬ 
τητά του, που υπογράφει περισσότερες από μία αιτήσεις δελτίου εγγρα¬ 
φής ή μετεγγραφής του υπέρ διαφορετικών σωματείων ή ΠΑΕ κατά το 
χρονικό διάστημα πό 1.7-15.5. του επόμενου έτους, τιμωρείται από 
την ΕΠΟ με ποινή αποκλεισμού (3 - 6) μηνών από κάθε αγώνα, μετά 
προηγούμενη κλήση σε απολογία, η οποία αρχίζει από την χρονολογία 
ηου περιήλθε (πρωτοκολλήθηκε) στην ΕΠΟ η δεύτερη από τις παρα¬ 
πάνω αιτήσεις. 

2. Το σωματείο ή η ΠΑΕ στο οποίο ανήκει αυτός ο τιμωρημένος πο¬ 


δοσφαιριστής ευθύνεται για την τυχόν συμμετοχή του στους αγώνες του, 
από την ημέρα που θα του κοινοποιηθεί, με συστημένη επιστολή από την 
ΕΠΟ, η ποινή που επιβλήθηκε. 

3. Το σωματείο ή η ΠΑΕ, το οποίο, μέσα στην ίδια μετεγγραφική πε¬ 
ρίοδο, χορήγησε δύο (2) ελεύθερες μετεγγραφές στον ίδιο ποδοσφαιρι¬ 
στή, τιμωρείται από την ΕΠΟ με αποκλεισμό τριών (3) μηνών από την 
έναρξη του οικείου Πρωταθλήματος, ενώ ο ποδοσφαιριστής κατακυρώ¬ 
νεται με υπέρ του σωματείου ή της ΠΑΕ που υπέβαλε πρώτα την αί¬ 
τηση, αλλά τιμωρείται κι αυτός από την ΕΠΟ, με ετήσιο αποκλεισμό, 
από κάθε επίσημο και φιλικό αγώνα. (Η ποινή του ποδοσφαιριστή αυτού 
θεωρείται ότι αρχίζει από την 1η Αυγούστου του ίδιου έτους). 

4. Οι ποδοσφαιριστές που αποκτούνται, με οποιοδήποτε τρόπο, από 
ΠΑΕ ή Σωματεία Β', Γ' Εθν. Κατηγορίας στο διάστημα 8.7-23.7, δεν 
έχουν δικαίωμα μετεγγραφής και στο διάστημα 1.12-15.12. 

5. Ο προβλεπόμενος, κατά περίπτωση, από τις διατάξεις της παροΰ- 
σης αριθμός ποδοσφαιριστών που οι ΠΑΕ και τα σωματεία Β', Γ' Εθνι¬ 
κής Κατηγορίας έχουν το δικαίωμα να διατηρούν στη δύναμή τους, εί¬ 
ναι ανεξάρτητος από τον αριθμό των ποδοσφαιριστών που χρησιμο¬ 
ποιούν, συνολικά, στη διάρκεια της αγωνιστικής περιόδου με την απα¬ 
ραίτητη, όμως, προϋπόθεση ότι οι χρησιμοποιούμενοι ποδ/τές, κατά 
τον χρόνο της χρησιμοποίησής τους, περιλαμβάνονται νόμιμα στον 
αριθμό των ποδ/τών που οι ΠΑΕ και τα Σωματεία Β', Γ' Εθνικής Κα¬ 
τηγορίας δικαιούνται να διατηρούν. 

6. Για τις μετεγγραφές των σωματείων ή των ΠΑΕ που προβιβάζο- 
νται ή υποβιβάζονται, σύμφωνα με τους βαθμολογικούς πίνακες των 
Πρωταθλημάτων της τρέχουσας περιόδου, εφαρμόζονται οι διατάξεις 
που αναφέρονται στην κατηγορία στην οποία θα ανήκουν μετά τον προ- 
η 'ίασμό ή τον υποβιβασμό τους. 

7. Σε οποιαδήποτε περίπτωση μετεγγραφής ποδ/στή, απαιτείται η 
συγκατάθεση του Σωματείου ή της ΠΑΕ που ανήκει. 

8. Οι ομάδες όλων των κατηγοριών, κατά την μεταγγραφική πε¬ 
ρίοδο του Ιουλίου, δικαιούνται να αποκτούν ποδ/τές για την κατηγορία 
που προάγονται ή υποβιβάζονται, σύμφωνα με την βαθμολογική τους 
θέση και με την προϋπόθεση ότι δεν εκκρεμεί ένσταση ή προσφυγή κατά 
του κύρους αγώνα τους που είναι δυνατό, από την έκβασή της, να επη¬ 
ρεαστεί η άνοδός τους ή η κάθοδός τους σε άλλη κατηγορία. 

9. Ποδοσφαιριστές των οποίων τα συμβόλαια λήγουν κατά τον χρόνο 
που υποβιβάζεται η ομάδα τους, από κατηγορία αμειβόμενων ποδοσ/ 
τών σε ερασιτεχνική κατηγορία, μένουν ελεύθεροι, ανεξάρτητα από τον 
χρόνο επικύρωσης της βαθμολογίας. 

Κάθε διάταξη που είναι αντίθετη με την παρούσα καταργείται. 

Η απόφαση αυτή να δημοσιευθεί στη/ Εφημερίδα της Κυβερνήσεως. 

Αθήνα, 29 Ιουνίου 1989 

Με εντολή Υπουργού 
Ο Γενικός Γραμματέας 
ΓΙΩΡΓΟΣ ΚΑΣΙΜΑΤΗΣ 

- * -- 

Αριθ. Π1/2666 (6) 

Παράταση προθεσμίας υποβολής σχεδίων Κανονισμού Προμηθειών 
Φορέων (Κ.Π.Φ.). 

ΟΙ ΥΠΟΥΡΓΟΙ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 
ΚΑΙ ΕΜΠΟΡΙΟΥ 

Έχοντας υπόψη: 

1. Τις διατάξεις: 

α) του Ν. 1558/1985 «Κυβέρνηση και Κυβερνητικά Όργανα» 
(ΦΕΚ 137/Α/26.7.85). 

β) του Ν. 1797/1988 (άρθρο 11 παρ. 5, 6, 7 και 8) «Προμήθειες 
του δημόσιου τομέα και ρυθμίσεις συναφών θεμάτων» (ΦΕΚ 164/Α/ 
4.8.1988). 

γ) του ΠΑ, 397/1988 (άρθρα 17-23) «Οργανισμός του Υπουρ¬ 
γείου Εμπορίου» (ΦΕΚ 185/Α/25.8.1988). 

δ) του Π.Δ. 229/86 «Σύσταση και οργάνωση της Γενικής Γραμμα¬ 
τείας Βιομηχανίας» (ΦΕΚ 96/Α/16.7.1986). 

2. Τις αποφάσεις: 

α) του Πρωθυπουργού Υ/1321/25.9.1987 «Καθορισμός αρμοδιο¬ 
τήτων του αναπληρωτή Υπουργού Βιομηχανίας, Ενέργειας και Τεχνο¬ 
λογίας» (ΦΕΚ 531/Β/1987). 

β) του Πρωθυπουργού και του Υπουργού Εμπορίου Β3/139/ 

6.2.1987 «Ανάθεση αρμοδιοτήτων στον Υφυπουργό Εμπορίου» (ΦΕΚ' 
90/Β/1987) 

γ) του αναπληρωτή Υπουργού Βιομηχανίας,^Ενέργειας και Τεχνολο¬ 
γίας και του Υφυπουργού Εμπορίου Π1/927/21.2.1989. 

δ) του αναπληρωτή Υπουργού Βιομηχανίας, Ενέργειας και Τεχνολο¬ 
γίας και του Υφυπουργού Εμπορίου Π1/2011/27.4.1989 σχετικά με 
οδηγίες κατάρτισης Κανονισμού Προμηθειών Φορέων (Κ.ΓΙ.Φ.) και την 
υποβολή των σχεδίων τους μέχρι 27.5.1989 προς έγκριση. 

3. Ότι από το Ν. 1797/88 (άρθρ. 11 παρ. 7 και 8) προβλέπεται 
προθεσμία δύο (2) μηνών, από την ημερομηνία έκδοσης της απόφασης 
παροχής οδηγιών για την κατάρτιση των Κ.Π.Φ. και την υποβολή τους 
προς έγκριση, με δυνατότητα παράτασης αυτής. 

4. Το γεγονός ότι έχει διατυπωθεί, τόσο εγγράφως όσο και προφο¬ 
ρικά, από πλευράς φορέων άτι δεν καθίσταται δυνατή μέσα στην δίμηνη 
προθεσμία η οποία λήγει την 27.6.89, η υποβολή των σχεδίων 
Κ.Π.Φ., αποφασίζουμε: 

1. Παρατείνουμε την προθεσμία για την υποβολή των σχεδίων 
Κ.Π.Φ. προς έγκριση, μέχρι 31.8.89. 

2. Κατά τα λοιπά η απόφαση Π1/2011/27.4.89 εξακολουθεί να 
ισχύει ως έχει. 

II απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 27 Ιουνίου 1989 

οι ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ 0 ΥΦΥΠΟΥΡΓΟΣ 

ΒΙΟΜ., ΕΝΕΡΓΕΙΑΣ ΚΑΙ ΤΕΧΝ/ΓΙΑΣ ΕΜΠΟΡΙΟΥ 

ΚΟΣΤΑΣ ΠΑΠΑΜΑΓΙΩΤΟΥ ΓΙΩΡΓΟΣ ΔΑΣΚΑΛΑΚΗΣ 

Αριθ. 78921 (7) 

Τροποποιήσεις ΓΚΠ - ΟΤΕ. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, 

ΕΡΓΑΣΙΑΣ, 

ΜΕΤΑΦΟΡΩΝ & ΕΠΙΚΟΙΝΩΝΙΩΝ ΚΑΙ 
ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις του άρθρου 12 του 74/75, σχετικές με την τροπο¬ 
ποίηση και συμπλήρωση ορισμένων εργατικών νόμων και άλλων συνα¬ 
φών διατάξεων. 

2. Τις διατάξεις του Ν. 1558/85, που αφορά την Κυβέρνηση και τα 
Κυβερνητικά Όργανα. 

3. Ταυ άρθρου 19 παρ. 2 του Ν. 1735/1987 «Προσλήψεις στο Δη¬ 
μόσιο Τομέα, κοινωνικός έλεγχος στη δημόσια διοίκηση πολιτικά δικαι¬ 
ώματα και άλλες διατάξεις». 

4. Την απόφαση που έλαβε το Δ.Σ. - ΟΤΕ κατά τη 2121/24-5-89 
(Θ. 24) συνεδρίασή του, που αφορά την τροποποίηση Γενικού Κανονι¬ 
σμού Προσωπικού ΟΤΕ (Τροποποίηση διατάξεως που αφορά την Από¬ 
λυση από τον Οργανισμό του Προσωπικού που εκλέγεται Βουλευτής και 
επιλέγει το βουλευτικό αξίωμα). 

5. Το 401.12/460416/13.6.89 σχετικό έγγραφο του ΟΤΕ. 

6. Το Π.Δ. 58/85 «περί δομής ρόλου και τρόπου Διοίκησης και λει¬ 
τουργίας της κοινωνικοποιημένης επιχείρησης. Οργανισμός Τηλεπικοι¬ 
νωνιών της Ελλάδος (ΟΤΕ) Α.Ε.», αποφασίζουμε: 

1. Εγκρίνουμε την απόφαση, που έλαβε το Δ.Σ. - ΟΤΕ κατά την 
2121/24.5.89 (Θ. 24) συνεδρίασή του, που αφορά: 

Την τροποποίηση της παραγράφου 1 του άρθρου 19 του ΓΚΠ-ΟΤΕ 
και στο τέλος της ανωτέρω παραγράφου και μετά το εδάφιο ια αυτής 
προστίθεται νέο εδάφιο με στοιχεία ιβ, που έχει ως εξής: 

«ιβ. Ένεκα εκλογής ως Βουλευτή και επιλογής του αξιώματος αυ¬ 
τού. Στην περίπτωση αυτή η λύση της υπαλληλικής σχέσεως επέρχεται 
αυτοδικαίως από την υποβολή της σχετικής δηλώσεως περί επιλογής 
του βουλευτικού αξιώματος. 

Η απόλυση αυτή εξομοιώνεται με απόλυση λόγω ορίου ηλικίας και το 
απολυόμενο πρόσωπο λαμβάνει την από την κείμενη νομοθεσία περί κα¬ 
ταγγελίας συμβάσεως εργασίας αορίστου χρόνου ιδιωτικών υπαλλή¬ 
λων, όπως κάθε φορά ισχύει αυτή, οριζόμενη αποζημίωση». 

2) Την κατάργηση της παραγράφου 6 του άρθρου 20 του ΓΚΠ-ΟΤΕ 
και 

Την ισχύ των ανωτέρω τροποποιήσεων του ΓΚΠ-ΟΤΕ από την ημε¬ 
ρομηνία δημοσιεύσεώς τους στην Εφημερίδα της Κυβερνήσεως. 


Η παρούσα να δημοσιευθεί στην Εφημερίδα της Κυβερνήσεως. 
Αθήνα, 29 Ιουνίου 1989 

οι ΥΠΟΥΡΓΟΙ 


ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

ΑΝ. ΠΕΠΟΝΗΣ 

ΕΡΓΑΣΙΑΣ 

Γ. ΓΕΝΝΗΜΑΤΑΣ 


ΕΘΝΙΚΗΣ ΟΙΚΟΝΟΜΙΑΣ 

Π. ΡΟΥΜΕΛΙΩΤΗΣ 

ΜΕΤΑΦΟΡΩΝ & ΕΠΙΚΟΙΝΩΝΙΩΝ 

Γ. ΧΑΡΑΛΑΜΠΟΥΣ 

Αριθ, Δ3/Α/21944/7351 (8) 

Αναπροσαρμογή μηνιαίων μισθωμάτων στεγασμένων και μη χώρων 
των Κρατικών Αερ/νων της Χώρας εκμισθουμένων σε εταιρείες 
καυσίμων. 


Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

. Έχοντας υπόψη: 

1. Τις διατάξεις των άρθρων 55 και 58 του Ν. 5017/31 «περί Πολι¬ 
τικής Αερ/ρίας». 

2. Το άρθρο 36 του Ν. 3800/57 «περί τροποποιήσεως και συμπλη- 
ρώσεως των περί προστασίας και διοικήσεως Δημοσίων Κτημάτων κει¬ 
μένων διατάξεων». 

3. Το Ν.Δ. 714/70 «περί Οργανώαεως ΥΠΑ», καθώς και το Π.Δ. 
56/89 «περί Οργανισμού ΥΠΑ του Υπουργείου Συγκοινωνιών» και το 
Ν. 1735/87. 

4. Τη με αριθ. ΔΕΜ 295/22.3.71 απόφαση Υπουργείου Συγκοινω¬ 
νιών «περί Πολιτικής επί των αερομεταφορών». 

5. Τη με αριθμ. Δ2/Β/34988/16770/16.10.75 απόφαση περί 
ανακατατάξεως της κλάσης των Κρατικών Αερ/νων της Χώρας. 

6. Την με αριθμ. Δ3/Δ/42670/9560/2.12.86 απόφαση «περί 
αναπροσαρμογής των μηνιαίων μισθωμάτων στεγασμένων και μη χώ¬ 
ρων των Κρατικών Αερ/νων της Χώρας εκμισθουμένων σε εταιρείες 
καυσίμων». 

7. Το με αριθμ. Δ3/Δ/16549/5549/10.5.89 έγγραφο ΥΠΑ προς 
το Υπουργείο Εθνικής Οικονομίας περί παροχής γνωμοδοτήσεως «περί 
αναπροσαρμογής μηνιαίων μισθωμάτων στεγασμένων και μη χώρων 
Κρατικών Αερ/νων εκμισθουμένων υπό των εταιρειών καυσίμων». 

8. Το με αριθμ. 5641/713/26.5.89 έγγραφο του Υπουργείου Εθνι¬ 
κής Οικονομίας με το οποίο παρέχεται η σύμφωνη γνώμη για την ανα¬ 
προσαρμογή των ισχυόντων μισθωμάτων στεγασμένων και μη χώρων 
των Κρατικών Αερ/νων της Χώρας εκμισθουμένων σε εταιρείες καυσί¬ 
μων κατά ποσοστού 34%, αποφασίζουμε: 

1. Αναπροσαρμόζουμε κατά ποσοστό αύξησης 34% τις ανά Μ2 ισχύ- 
ουσες τιμές των μηνιαίων μισθωμάτων στεγασμένων και μη χώρων 
Κρατικών Αερ/νων της Χώρας εκμισθουμένων σε εταιρείες καυσίμων. 

2. Μετά από την πιο πάνω αναπροσαρμογή τα μισθώματα των εται¬ 
ρειών καυσίμων διαμορφώνονται κατά και κλάση Αερ/να όπως πιο 
κάτω: 

α. ΚΛΑΣΗ Α' 

ΚΡΑΤΙΚΟΣ ΑΕΡ/ΝΑΣ ΑΘΗΝΩΝ ΑΝΑΤΟΛΙΚΟΣ - ΔΥΤΙΚΟΣ 
ΑΕΡΟΣΤΑΘΜΟΣ 

1. Στεγασμένοι χώροι Α' κατηγορίας 803 δρχ. ανά Μ2 κάθε μήνα 

2. Στεγασμένοι χώροι Α1 κατηγορίας 720 δρχ. ανά Μ2 κάθε μήνα 

3. Στεγασμένοι χώροι με έξοδα του μισθωτή 210 δρχ. ανά Μ2 κάθε 
μήνα 

4. Ελεύθεροι μη στεγασμένοι χώροι 346 δρχ. ανά Μ2 κάθε μήνα 

β. ΚΛΑΣΗ Β' 

ΔΙΕΘΝΗΣ ΑΕΡΟΛΙΜΕΝΑΣ ΘΕΣ/ΝΙΚΗΣ 

1. Στεγασμένοι χώροι Α' κατηγορίας 642 δρχ. ανά Μ2 κάθε μήνα 

2. Στεγασμένοι χώροι Β' κατηγορίας 574 δρχ. ανά Μ2 κάθε μήνα 

3. Στεγασμένοι χώροι με έξοδα του μισθωτή 165 δρχ. ανά Μ2 κάθε 
μήνα 

4. Ελεύθεροι (μη στεγασμένοι) χώροι 277 δρχ. ανά Μ2 κάθε μήνα 

γ. ΚΛΑΣΗ Γ’ 

ΔΙΕΘΝΕΙΣ ΑΕΡ/ΝΕΣ ΡΟΔΟΥ - ΚΕΡΚΥΡΑΣ - ΗΡΑΚΛΕΙΟΥ 

1. Στεγασμένοι χώροι Α' κατηγορίας 484 δρχ. ανά Μ2 κάθε μήνα 

2. Στεγασμένοι χώροι Β’ κατηγορίας 429 δρχ. ανά Μ 2 κάθε μήνα 

3. Στεγασμένοι χώροι με έξοδα του μισθωτή 125 δρχ. ανά Μ2 κάθε 
μήνα 

4. Ελεύθεροι (μη στεγασμένοι) χώροι 210 δρχ. ανά Μ2 κάθε μήνα 

δ. ΚΛΑΣΗ Δ' 

ΛΟΙΠΟΙ ΔΙΕΘΝΕΙΣ ΑΕΡ/ΝΕΣ 

1. Στεγασμένοι χώροι Α' κατηγορίας 393 δρχ. ανά Μ2 κάθε μήνα 

2. Στεγασμένοι χώροι Β’ κατηγορίας 245 δρχ. ανά Μ2 κάθε μήνα 

3. Στεγασμένοι χώροι με έξοδα του μισθωτή 117 δρχ. ανά Μ2 κάθε 
χήνα 

4. Ελεύθεροι (μη στεγασμένοι) χώροι 196 δρχ. ανά Μ2 κάθε μήνα 

ε. ΚΛΑΣΗ Ε' 

ΑΕΡ/ΝΕΣ ΕΣΩΤΕΡΙΚΩΝ ΣΥΓΚΟΙΝΩΝΙΩΝ 

1. Στεγασμένοι χώροι Α' κατηγορίας 320 δρχ. ανά Μ2 κάθε μήνα 

2. Στεγασμένοι χώροι Β' κατηγορίας 288 δρχ. ανά Μ2 κάθε μήνα 

3. Στεγασμένοι χώροι με έξοδα του μισθωτή 84 δρχ. ανά Μ2 κάθε 
χήνα 

4. Ελεύθεροι (μη στεγασμένοι) χώροι 137 δρχ. ανά Μ2 κάθε μήνα 

3. Από την επόμενη μέρα από την οποία το μίσθωμα είναι ληξιπρόθε- 
ιμο επιβάλλονται επ’ αυτού τόκοι υπερημερίας εκ 2% για κάθε μήνα 
καθυστέρησης, λαμβανομένου του μήνα αδιαιρέτως και εις το ακέραιο. 
Για καθυστέρηση της καταβολής του μισθώματος πέραν του πενταμή- 
<ου, αφ’ ής τούτο καθίσταται ληξιπρόθεσμο, ή σε περίπτωση λύσης της 
ιύμβασης για οποιοδήποτε λόγω οι οφειλές αποστέλλονται στο αρμόδιο 
Ιημόσιο Ταμείο για την βεβαίωση και είσπραξή τους σύμφωνα με τον 
ίί.Ε.Δ.Ε. 

4. Η απόφαση αυτή να δημοσιευθεί στην Εφημερίδα της Κυβερνή- 
ιεως και να ανακοινωθεί σε όλους τους ενδιαφερομένους. 

5. Η ισχύς της παρούσας αρχίζει ένα μήνα από της δημοσιεύαεως. 

6. Από ισχύος της παρούσας καταργούμε την με αριθμ. Δ3/Δ/ 
12670/9560/2.12.86 απόφαση που αφορά μισθώματα εταιρειών 
καυσίμων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Ιουνίου 1989 

ο ΥΠΟΥΡΓΟΣ 

ΓΙΑΝΝΗΣ ΧΑΡΑΛΑΜΠΟΥΣ 

-«- 

Δριθ. 12010 (9) 

Τροποποίηση Οργανισμού Εσωτερικής Υπηρεσίας της κοινότητας Αγ. 

Πέτρου Ν. Αρκαδίας. 

Ο ΝΟΜΑΡΧΗΣ ΑΡΚΑΔΙΑΣ 
Έχοντας υπόψη: 

1. Τις διατάξεις του άρθρου 12 του Ν. 1188/81, του κώδικα κατα- 
ιτάσεως προσωπικού ΟΤΑ. 

2. Τις όμοιες του νόμου 1586/1986 «Βαθμολογική διάρθρωση των 
Ιέσεων του Δημοσίου, ΝΓΙΔΔ και ΟΤΑ και άλλες διατάξεις». 

3. Την 53560/6.8.86 εγκύκλιο του Υπουργείου Εσωτερικών σχε- 
ιικά με την ψήφιση ΟΕΥ Δήμων και κοινοτήτων. 

4. Την σύμφωνη γνωμοδότηση του Υπηρεσιακού Συμβουλίου, που 
διατυπώθηκε στο 2/1989 πρακτικό του. 

5. Την 9/1989 απόφαση του Κοινοτικού Συμβουλίου Αγ. Πέτρου, 
περί τροποποιήσεως του ΟΕΥ της Κοινότητας Αγ. Πέτρου, αποφασί¬ 
ζουμε: 

Εγκρίνουμε την 9/1989 απόφαση του Κ.Σ. Αγ. Πέτρου με την 
οποία τροποποιεί το άρθρο 2 του Οργανισμού Εσωτερικής Υπηρεσίας 
ιης κοιν. Αγ. Πέτρου που έχει ως εξής: 

Άρθρο 2ο 

ΔΙΑΡΘΡΩΣΗ - ΔΙΑΒΑΘΜΙΣΗ ΘΕΣΕΩΝ 

Οι θέσεις του προσωπικού της κοινότητας διαρθρώνονται και διαβαθ¬ 
μίζονται ως εξής: 

1. ΜΟΝΙΜΟ ΠΡΟΣΩΠΙΚΟ 

α. Μία (1) θέση Γραμματέα του κλάδου ΔΕΙ με βαθμούς Γ-Α. 

β. Δύο (2) θέσεις εργατών καθαριότητας και ύδρευσης ΥΕ 16 με 
βαθμούς Δ-Γ 

II αρμοδιότητα των νεοσυσταθέντων θέσεων έχει ως εξής: 


α. Εργάτης καθαριότητας 

Ο εργάτης καθαριότητας ενεργεί τον καθαρισμό των οδών πλατειών 
αφοδευτηρίων και βοηθός απορρηματοφόρου οχήματος. 

β. ΥΔΡΟΝΟΜΕΑΣ (εργάτης ύδρευσης) 

Ενεργεί την καταγραφή των ενδείξεων των υδρομετρητών και βοη¬ 
θάει στην εκτέλεση κάθε εργασίας για την καλή λειτουργία, επισκευή 
και συντήρηση όλου του δικτύου υδρεύσεως και της δεξαμνής ύδρευσης. 

Άρθρο 6ο 

Αυτή η τροποποίηση του ΟΕΥ ισχύει από τη δημοσίευσή του στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Τρίπολη, 16 Ιουνίου 1989 
Ο Νομάρχης 

ΓΕΩΡΓΙΟΣ Ι1ΛΙΑΚΟΠΟΥΛΟΣ 

—--♦- 

Αριθ. 9282 (10) 

Επέκταση - διεύρυνση των σκοπών του Συνδέσμου Ύδρευσης Κοινοτή¬ 
των Βουτιάνων - Θεολόγου - Σελλασίας Ν. Λακωνίας από υδρευτι- 

κούς σε υδροαρδευτικούς. 

0 ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1. Τις δ/ξεις του άρθρου 177 παρ. 1 και 3 του Δ.Κ.Κ. (Π.Δ. 76/ 
85). 

2. Την 1637/22.1.70 απόφασή μας για τη σύσταση Συνδέσμου κοι¬ 
νοτήτων με την ονομασία «Σύνδεσμος Υδρεύσεως κοινοτήτων Βουτιά- 
νων - Θεολόγου» (ΦΕΚ 99/7.2.70 τεύχος Β’). 

3. Την 12680/10.5.71 απόφασή μας για τη διεύρυνση του Συνδέ¬ 
σμου με τη συμμετοχή σ’ αυτόν και της κοινότητας Σελλασίας (ΦΕΚ 
469/18.6.71 τεύχος Β'). 

4. Τις νομότυπες αποφάσεις των Κ.Σ. Βουτιάνων - θεολόγου - Σελ¬ 
λασίας, με αριθμούς αντίστοιχα 30/17.5.89, 32/18.5.89 και 19/ 
22.5.89, για την επέκταση - διεύρυνση των σκοπών του Συνδέσμου 
Ύδρευσης των κοινοτήτων Βουτιάνων - Θεολόγου - Σελλασίας από 
υδρευτικούς σε υδροαρδευτικούς, ώστε να συμπεριληφθεί σ’ αυτούς και 
η εκτέλεση αρδευτικών έργων, αποφασίζουμε: 

1. Εγκρίνουμε την επέκταση - διεύρυνση των σκοπών του Συνδέσμου 
Ύδρευσης κοινοτήτων Βουτιάνων - Θεολόγου Σελλασίας από υδρευτι- 
κούς σε υδροαρδευτικούς, ώστε να αυμπεριλαμβάνεται σ’ αυτούς και η 
εκτέλεση αρδευτικών έργων. Έτσι η επωνυμία του Συνδέσμου στο εξής 
θα είναι: Σύνδεσμος Ύδρευσης - Άρδευσης κοινοτήτων Βουτιάνων - θε¬ 
ολόγου - Σελλασίας. 

2. Το ποσοστό εισφοράς των κοινοτήτων για τον πιο πάνω σκοπό ορί¬ 
ζεται σε πέντε τοις εκατό (5%) επί των τακτικών εσόδων που πραγμα¬ 
τοποίησε κάθε κοινότητα κατά το προηγούμενο οικον .έτος. 

3. Η χρονική διάρκεια του Συνδέσμου ορίζεται επ’ αόριστον. 

4. Κατά τα λοιπά εξακολουθεί να ισχύει η 1637/22.1.70 (ΦΕΚ 
99/7.2.70 τεύχος'Β') απόφασή μας για τη σύσταση του Συνδέσμου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Σπάρτη, 21 Ιουνίου 1989 

Ο Νομάρχης 
Α. ΝΙΖΑΜΗΣ 

-♦- 

ΔΙ ΟΡΘΩΣΕΙΣ ΣΦΑΛΜΑΤ ΩΝ 

( 11 ) 

Επιφέρεται διόρθωση σφάλματος στην Ε/1762/6.3.89 απόφαση 
του Νομάρχη ΐάνθης που αφορά τη Σύμβαση μίσθωσης έργου στην 
Κοινότητα Σελέρου Ν. Ξάνθης, η οποία δημοσιεύθηκε στο ΦΕΚ 229/ 
τεύχος Β'/31.3.1989 και συγκεκριμένα στη σελ. 2168 του πιο πάνω 
ΦΕΚ στην παράγραφο 2 εδάφιο 5, τίθεται αντί του εσφαλμένου χρονι¬ 
κού διαστήματος «εννιά μήνες» το σωστό «δέκα μήνες». 

(Από τη Νομαρχία Ξάνθης) 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ 


ΕΘΙΜΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρϊου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 


ΤΕΙ.ΕΧ 

22.3211 ΥΡΕΤ ΘΒ 

λειτουργούν καθημερινά από 8.00' έώς 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρϊου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ': 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιυές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


σ) Για το Τεύχος Α" 

Δρχ. 

7.000 

Ρ) 

» 

» 

» 

Β" 

» 

10.000 

Υ) 

» 

» 

» 

Γ' 

» 

4.000 

δ) 

» 

» 

» 

Δ" 

» 

10.000 

ε) 

» 

» 

» 

Αναπτυξιακών Πράξεων 

» 

8.000 

στ) 

» 

» 

» 

Ν.Π.Δ.Δ. 

» 

4.000 

ζ) 

» 

» 

» 

ΠΑΡΑΡΤΗΜΑ 

» 

2.000 

η) 

» 

» 

» 

Δελτ. Εμπ.& Βιομ. Ιδ. 

» 

5.000 

θ) 

» 

» 

» 

Αν. Ειδικού Δικαστηρίου 

» 

1.000 

ι) 

» 

» 

» 

Α.Ε. & Ε.Π.Ε. 

» 

20.000 

ια) Για όλα τα Τεύχη 

» 

45.000 


Κωδικός αριθ. κατάθεσης στο Δημόσιο Ταμείο 3512 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 350 

» 500 

» 200 

» 500 

» 400 

» 200 

» 100 

» 250 

» 50 

» 1.000 

» 2.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





















